ವಿಶ್ರಾಂತಿ ತೆಗೆದುಕೊಳ್ಳದೆ 104 ದಿನ ದುಡಿದ ವರ್ಣಚಿತ್ರಕಾರ ಅಂಗಾಂಗ ವೈಫಲ್ಯದಿಂದ ಸಾವು! 104 ದಿನಗಳ ಕಾಲ ನಿರಂತರವಾಗಿ ಕೆಲಸ ಮಾಡಿ ಕೇವಲ ಒಂದು ದಿನ ಮಾತ್ರ ವಿಶ್ರಾಂತಿ ಪಡೆದ 30 ವರ್ಷದ ವರ್ಣಚಿತ್ರಕಾರ ಬಹು ಅಂಗಾಂಗ ವೈಫಲ್ಯದಿಂದ ಸಾವನ್ನಪ್ಪಿದ್ದಾರೆ. ನ್ಯಾಯಾಲಯವು ಕಂಪನಿಯನ್ನು ಹೊಣೆಗಾರರನ್ನಾಗಿ ಮಾಡಿದೆ ಮತ್ತು ಕುಟುಂಬಕ್ಕೆ ಪರಿಹಾರವನ್ನು ನೀಡುವಂತೆ ಆದೇಶಿಸಿದೆ. ವಿಪರೀತ ಕೆಲಸ ಮಾಡಿದರೆ ಭೀಕರ ಪರಿಣಾಮಗಳನ್ನು ಎತ್ತಿ ತೋರಿಸುವ ಒಂದು ಹೃದಯ ವಿದ್ರಾವಕ ಪ್ರಕರಣದಲ್ಲಿ, ಎ'ಬಾವೋ ಎಂಬಾತ 30 ವರ್ಷದ ವರ್ಣಚಿತ್ರಕಾರ, ಕೇವಲ ಒಂದು ದಿನ ವಿಶ್ರಾಂತಿ ಪಡೆದು 104 ದಿನಗಳ ಕಾಲ ಕೆಲಸ ಮಾಡಿದ ಪರಿಣಾಮ ಬಹುಅಂಗಾಂಗ ವೈಫಲ್ಯದಿಂದ ಸಾವನ್ನಪ್ಪಿರುವ ಘಟನೆ ನಡೆದಿದೆ. ಸೌತ್ ಚೀನಾ ಮಾರ್ನಿಂಗ್ ಪೋಸ್ಟ್ ಪ್ರಕಾರ, ನ್ಯಾಯಾಲಯವು ಎ'ಬಾವೋ ಅವರ ಕೆಲಸ ಮಾಡುತ್ತಿದ್ದ ಕಂಪನಿಯನ್ನು ಹೊಣೆಗಾರರನ್ನಾಗಿ ಮಾಡಿದೆ ಮತ್ತು ಎ'ಬಾವೋ ಅವರ ಕಂಪೆನಿಯವರು 20% ತಪ್ಪು ಮಾಡಿದ್ದಾರೆ ಎಂದು ನಿರ್ಧರಿಸಿದೆ. ಹೀಗಾಗಿ ಕುಟುಂಬಕ್ಕೆ ಪರಿಹಾರವನ್ನು ನೀಡುವಂತೆ ಆದೇಶಿಸಿದೆ. ಕಠಿಣ ಪರಿಸ್ಥಿತಿಗಳಲ್ಲಿ ಕೆಲಸ ಮಾಡುತ್ತಿದ್ದ ಎ'ಬಾವೋಗೆ ನ್ಯುಮೋಕೊಕಲ್ ಸೋಂಕು ತಗುಲಿತ್ತು - ಇದು ಸಾಮಾನ್ಯವಾಗಿ ದುರ್ಬಲಗೊಂಡ ಪ್ರತಿರಕ್ಷಣಾ ವ್ಯವಸ್ಥೆಯೊಂದಿಗೆ ಸಂಬಂಧಿಸಿದೆ. ಈ ಸೋಂಕು ಉಸಿರಾಟದ ವೈಫಲ್ಯಕ್ಕೆ ಕಾರಣವಾಯ್ತು. ಮೇ 28 ರಂದು ಕೆಲವೇ ದಿನಗಳ ಮೊದಲು ಅವರ ಆರೋಗ್ಯದಲ್ಲಿ ತ್ವರಿತ ಕ್ಷೀಣತೆ ಕಾಣಿಸಿತು. ಹೀಗಾಗಿ ಆಸ್ಪತ್ರೆಗೆ ದಾಖಲಿಸಲಾಯ್ತು. ನಂತರ ಜೂನ್ 1 ರಂದು ವರ್ಣಚಿತ್ರಕಾರನನ್ನು ಸೋಂಕು ಬಲಿ ತೆಗೆದುಕೊಂಡಿತು. ಎ'ಬಾವೋ ಕಳೆದ ವರ್ಷದ ಫೆಬ್ರವರಿಯಲ್ಲಿ ಖಾಸಗಿ ಕಂಪನಿಯೊಂದಿಗೆ ಕೆಲಸದ ಒಪ್ಪಂದಕ್ಕೆ ಸಹಿ ಹಾಕಿದ್ದರು, ಈ ವರ್ಷದ ಜನವರಿ ವರೆಗೆ ಝೆಜಿಯಾಂಗ್ ಪ್ರಾಂತ್ಯದ ಝೌಶನ್‌ನಲ್ಲಿ ಒಂದು ಪ್ರಾಜೆಕ್ಟ್ ನಲ್ಲಿ ಕೆಲಸ ಮಾಡಲು ಒಪ್ಪಿಕೊಂಡರು. ಈ ಕಠಿಣ ತಿಂಗಳುಗಳಲ್ಲಿ ಅವರು ನಿರಂತರವಾಗಿ ವಿಶ್ರಾಂತಿ ತೆಗೆದುಕೊಳ್ಳದೆ ಶ್ರಮಿಸಿದರು, ಏಪ್ರಿಲ್ 6 ರಂದು ಮಾತ್ರ ಒಂದು ದಿನ ರಜೆ ತೆಗೆದುಕೊಂಡರು. ಮೇ 25 ರಂದು ಅನಾರೋಗ್ಯದಿಂದ ಬಳಲುತ್ತಿದ್ದಾರೆ ಎಂದು ವರದಿ ಮಾಡಿದ ನಂತರ ಅವರ ಆರೋಗ್ಯ ಹದಗೆಡಲು ಪ್ರಾರಂಭಿಸಿತು, ತಕ್ಷಣ ಅವರನ್ನು ಆಸ್ಪತ್ರೆಗೆ ದಾಖಲು ಮಾಡಲಾಯ್ತು. ಆದ್ರೆ ನಂತರದ ಸಾವಿಗೆ ಕಾರಣವಾಯಿತು. ಆರಂಭದಲ್ಲಿ ಸಾಮಾಜಿಕ ಭದ್ರತಾ ಅಧಿಕಾರಿಗಳು ಬಾವೋ ಅವರ ಸಾವನ್ನು ಕೆಲಸಕ್ಕೆ ಸಂಬಂಧಿಸಿದ ಅನಾರೋಗ್ಯ ಎಂದು ವರ್ಗೀಕರಿಸುವ ಸಾಧ್ಯತೆಯನ್ನು ತಳ್ಳಿ ಹಾಕಿದರು, ಅವರ ಆರಂಭಿಕ ಅನಾರೋಗ್ಯದ ನಂತರ ಕಳೆದ ಸಮಯವನ್ನು ಉಲ್ಲೇಖಿಸಿದರು. ಆದರೆ ಅವರ ಕುಟುಂಬವು ಈ ನಿರ್ಣಯವನ್ನು ನ್ಯಾಯಾಲಯದಲ್ಲಿ ಪ್ರಶ್ನಿಸಿತು, ಕಂಪನಿಯು ನಿರ್ಲಕ್ಷ್ಯವನ್ನು ಆರೋಪಿಸಿದರು. ಎ'ಬಾವೋ ಅವರ ಕೆಲಸದ ಹೊರೆ ಸಮಂಜಸವಾದ ಮಿತಿಯಲ್ಲಿದೆ ಮತ್ತು ಅಧಿಕಾವಧಿ ಕೆಲಸ ಸ್ವಯಂಪ್ರೇರಿತವಾಗಿದೆ ಎಂಬ ಕಂಪನಿಯ ವಾದದ ಹೊರತಾಗಿಯೂ ನ್ಯಾಯಾಲಯವು ವಿಭಿನ್ನ ತೀರ್ಮಾನಕ್ಕೆ ಬಂದಿತು. ಅಂತಿಮ ತೀರ್ಪಿನಲ್ಲಿ, ಕಂಪನಿಯು ಅತಿಯಾದ ಕೆಲಸದ ವೇಳಾಪಟ್ಟಿಯನ್ನು ಹೇರಿದ್ದು ಚೀನೀ ಕಾರ್ಮಿಕ ಕಾನೂನಿನ ಸ್ಪಷ್ಟ ಉಲ್ಲಂಘನೆಯಾಗಿದೆ ಎಂದು ನ್ಯಾಯಾಲಯವು ನಿರ್ಧರಿಸಿದೆ. ದಿನಕ್ಕೆ ಗರಿಷ್ಠ ಎಂಟು ಗಂಟೆಗಳ ಕೆಲಸ ಮತ್ತು ವಾರಕ್ಕೆ ಸರಾಸರಿ 44 ಗಂಟೆಗಳ ಕೆಲಸ ಮಾಡಬೇಕೆಂದು ಅಲ್ಲಿನ ಕಾನುನು ನಿಗದಿಪಡಿಸುತ್ತದೆ. ಈ ತೀರ್ಪು ಕಾರ್ಮಿಕ ಕಾನೂನುಗಳ ಅನುಸರಣೆ ಮತ್ತು ಹಾಗೆ ಮಾಡಲು ವಿಫಲವಾದರೆ ಉಂಟಾಗುವ ತೀವ್ರ ಪರಿಣಾಮಗಳಿಗೆ ನಿರ್ಣಾಯಕ ಅಗತ್ಯವನ್ನು ಎತ್ತಿ ತೋರಿಸುತ್ತದೆ.